Ísland í forgrunni á 50 ára afmælisári ITB ferðasýningarinnar Mikið var um að vera á bás Íslandsstofu á ferðasýningunni ITB í Berlín dagana 9. - 13. mars sl. þar sem Ísland var kynnt undir merkjum Inspired by Iceland . Mikið var um að vera á bás Íslandsstofu á ferðasýningunni ITB í Berlín dagana 9. - 13. mars sl. þar sem Ísland var kynnt undir merkjum Inspired by Iceland . Sýningin er sú stærsta sinnar tegundar í heiminum en alls tóku um 23 íslensk ferðaþjónustufyrirtæki þátt í sýningunni og voru um 70 Íslendingar við vinnu á íslenska básnum . Meðal sýnenda á íslenska básnum voru ferðaskrifstofur , hótel , afþreyingarfyrirtæki og flugfélag en auk þess veittu fulltrúar frá markaðsstofum landshlutanna upplýsingar um sín landssvæði . Sýningin er haldin árlega og sóttu hana um 180.000 gestir , þar af um 120.000 fagaðilar en fjöldi þeirra hefur aldrei verið jafn hár í 50 ára sögu ITB . Íslenska sýningarsvæðið á ITB var afar vel sótt og vakti mikla eftirtekt . Til að kynna íslenska siði fékk Íslandsstofa til liðs við sig tvo jólasveina úr Mývatnssveit , þá Þvörusleiki og Bjúgnakræki , og glöddu þeir gesti bássins og vöktu mikla athygli bæði fjölmiðla og gesta á sýningunni . Samhliða sýningunni var mikið um fyrirlestra og fræðsluerindi um þróun og nýjungar í ferðaþjónustu . Inga Hlín Pálsdóttir , forstöðumaður , ferðaþjónustu og skapandi greina hjá Íslandsstofu tók þátt í pallborðsumræðum um þá þróun sem átt hefur sér stað í markaðssetningu áfangastaða og breytingu í markaðssetningu á Íslandi sem ferðaáfangastað síðustu ár . Með henni í pallborði voru m.a. aðilar frá öðrum áfangastöðum ásamt aðila frá Google . Íslenska óperusöngkonan Arndís Halla Ásgeirsdóttir vakti mikla athygli þar sem hún söng á sérlegri lokahátíð ITB sýningarinnar sem haldin var í tilefni 50 ára afmælisárs ITB . Arndís Halla heillaði gesti með söng sínum og fór hún með þá „ … í ferðalag til hljóma Norðursins , í dulrænan heim álfa og trölla og í tónlistarferð til fornra sagna Íslands “ , eins og segir í fréttatilkynningu frá ITB . Hér að neðan má sjá nokkrar myndir frá sýningunni .